Roar Sollied

Roar Sollied (født 12. juni 1953) er en norsk politiker (V). Fra 8. januar 2014 til 31. desember 2019 var han fylkesråd for utdanning i Troms. Han var leder av Troms Venstre fra 2004 til 2012.

Sollied var fast medlem av kommunestyret i Målselv fra 1991 til 2007, og fra 2011 til dd. Han er igjen medlem av formannskapet, som i perioden 1991 til 1999. Fra 1999 til 2019 var han valgt til fylkestinget i Troms.

Sollied var medlem av Venstres sentralstyre 2008–2010. Han er utdannet med mastergrad ved Universitetet i Tromsø. Han var ansatt ved Forsvarets høgskoles avdeling Forsvarets kompetanse- og utdanningssenter (Fokus) fra 1999 til avdelingen ble nedlagt i 2018. Han tidligere vært språklærer i videregående skole og hatt engasjement som universitetslektor ved Universitetet i Tromsø.

Referanser

Fylkesråder i Troms
Lokalpolitikere i Målselv
Venstre-politikere i Troms